
ДОКЛАДНА ЗАПИСКА
ОТ  СЕБИХАН КЕРИМ МЕХМЕД - КМЕТ НА ОБЩИНА КРУМОВГРАД

ОТНОСНО: Приемане на Общински годишен план за социалните услуги през 2026г. на територията на Община Крумовград 


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Общинският годишен план за социалните услуги през 2026 г. е разработен на основание чл. 59 от Наредбата за планиране на социалните услуги (НПСУ).
Планът обхваща социалните услуги, предоставяни на територията на община Крумовград, които се финансират от държавния бюджет. Той отразява ангажимента на общината да осигури адекватни, достъпни и качествени услуги в отговор на социалните потребности на местното население, като се ръководи от принципите на законосъобразност, ефективност, устойчивост и партньорство.

Организацията на предоставянето на социалните услуги в рамките на плана е съобразена със стандартите за качество, определени в Наредбата за качеството на социалните услуги. При планирането се вземат предвид възрастовите характеристики на потребителите, техните специфични нужди, както и начинът на управление на съответните услуги.
Планът е отворен документ, който подлежи на актуализация, допълване и усъвършенстване при възникване на нови потребности или при промени в нормативната уредба, икономическата и социалната среда. Той се приема ежегодно от общината.
На 25 юни 2025 г. на официалната интернет страница на Община Крумовград беше публикуван за обществено обсъждане проектът на Общинския годишен план за социалните услуги за 2026 г. на територията на общината.
В изпълнение на чл. 62, ал. 2, т. 2 от Наредбата за планиране на социалните услуги, на 24 юли 2025 г. се проведе публично обсъждане на проекта на Общинския годишен план.

Също така, на 30.06.2025 г. се проведе публична дискусия в рамките на Съвета по въпросите на социалните услуги.
В хода на проведените обсъждания, както и в деловодството на Община Крумовград, не са постъпили становища и предложения по проекта на плана.
Съгласно чл. 63, ал. 1 от Наредбата за планиране на социалните услуги Общинският годишен план за социалните услуги се приема от общинския съвет и се изпраща до 31 август по електронен път на Агенцията за социално подпомагане.


Във връзка с  гореизложеното и на основание чл. 21, ал. 1, т. 12 от ЗМСМА, чл. 38, ал. 1 от Закона за социалните услуги и чл.63 от Наредбата за планирането на социалните услуги, Общински съвет Крумовград да приеме  следното 

РЕШЕНИЕ:
1. ПРИЕМА Общински годишен план за социалните услуги през 2026 г. на територията на община Крумовград (Приложение № 1), неразделна част от решението.

2. ВЪЗЛАГА на кмета на община Крумовград да извърши необходимите действия по изпълнение на настоящото решение.                                        
        ВНЕСЪЛ:........../п/......................



                 /Себихан Мехмед/

Изготвил:
/п/
Мелиха Байрам 
Гл. експерт „СД“

Съгласувал:
/п/
Неждие Акиф
Зам.-кмет на Община Крумовград
Съгласувал:
/п/
Валерия Пехливанова

Директор на Дирекция „НОП“
